CELEX: E2015P0032
Language: da
Date: 2015-12-17 00:00:00
Title: Sag anlagt den 17. december 2015 af EFTA-Tilsynsmyndigheden mod Fyrstendømmet Liechtenstein (Sag E-32/15)

16.6.2016   
            
            
               DA
            
            
               Den Europæiske Unions Tidende
            
            
               C 216/10
            
         Sag anlagt den 17. december 2015 af EFTA-Tilsynsmyndigheden mod Fyrstendømmet Liechtenstein
   (Sag E-32/15)
   (2016/C 216/07)
   EFTA-Tilsynsmyndigheden, 35, rue Belliard, 1040 Bruxelles, Belgien, har ved Carsten Zatschler, Øyvind Bø og Marlene Lie Hakkebo, som befuldmægtigede, den 17. december 2015 anlagt sag mod Fyrstendømmet Liechtenstein ved EFTA-Domstolen.
   EFTA-Tilsynsmyndigheden har nedlagt følgende påstande:
   
               1.
            
            
               Det fastslås, at Fyrstendømmet Liechtenstein har tilsidesat sine forpligtelser i henhold til de retsakter, der er omhandlet i punkt 24f i bilag VIII til aftalen om Det Europæiske Økonomiske Samarbejdsområde:
               
                           —
                        
                        
                           Europa-Parlamentets og Rådets direktiv 2006/126/EF af 20. december 2006 om kørekort
                        
                     
                           —
                        
                        
                           Kommissionens direktiv 2011/94/EU af 28. november 2011 om ændring af Europa-Parlamentets og Rådets direktiv 2006/126/EF om kørekort, og
                        
                     
                           —
                        
                        
                           Kommissionens direktiv 2012/36/EU af 19. november 2012 om ændring af Europa-Parlamentets og Rådets direktiv 2006/126/EF om kørekort
                        
                     som tilpasset til aftalen ved protokol 1 hertil, og i henhold til EØS-aftalens artikel 7, idet det har undladt at træffe de til gennemførelse af retsakterne nødvendige foranstaltninger inden for den fastsatte frist, eller under alle omstændigheder ikke har underrettet EFTA-Tilsynsmyndigheden herom.
            
         
               2.
            
            
               Liechtenstein tilpligtes at betale sagens omkostninger.
            
         
      Retlige og faktiske omstændigheder samt søgsmålsgrunde:
   
   
               —
            
            
               Søgsmålet vedrører den omstændighed, at Fyrstendømmet Liechtenstein ikke inden den 24. august 2015 har efterkommet den begrundede udtalelse, som EFTA-Tilsynsmyndigheden afgav den 24. juni 2015 om denne stats manglende gennemførelse i sin nationale retsorden af Europa-Parlamentets og Rådets direktiv 2006/126/EF af 20. december 2006 om kørekort,
               Kommissionens direktiv 2011/94/EU af 28. november 2011 om ændring af Europa-Parlamentets og Rådets direktiv 2006/126/EF om kørekort, og
               Kommissionens direktiv 2012/36/EU af 19. november 2012 om ændring af Europa-Parlamentets og Rådets direktiv 2006/126/EF om kørekort, som omhandlet i punkt 24f i bilag VIII til aftalen om Det Europæiske Økonomiske Samarbejdsområde, som tilpasset til aftalen ved protokol 1 hertil (herefter »retsakterne«).
            
         
               —
            
            
               EFTA-Tilsynsmyndigheden har gjort gældende, at Liechtenstein har tilsidesat sine forpligtelser i henhold til EØS-aftalens artikel 7, idet det ikke har truffet de foranstaltninger, der er nødvendige for at gennemføre retsakterne inden for den fastsatte frist.